Profil i presidentit të ri të Bankës Botërore
Jim Yong Kim u zgjodh nga një grup pretendentësh të fortë ndërkombëtarë
Drejtuesi i ardhshëm i Bankës Botërore do të jetë Dr. Jim Yong Kim, ekspert për Shëndetësinë nga Shtetet e Bashkuara. Presidenti i Bankës Botërore ka qenë gjithmonë amerikan, por këtë radhë pati konkurencë mes një numër kandidatësh nga vende të ndryshme për këtë post të lartë. Dr. Kim do të sjellë në detyrën e re një mendësi të ndryshme nga pararendësit e tij, të cilët ishin ekspertë në politikën e jashtme, biznes apo ekonomi: Dr. Jim Yong Kim ka treguar në jetë një numër aftësish. Para se të emërohej si drejtues i Bankës Botërore, ai ishte president i Kolegjit Dartmouth: Gjatë asaj kohe ai luajti në një komedi muzikore të trupës studentore. Por ai ka luajtur një numër rolesh serioze, si në rastin kur drejtonte përpjekjet e Kombeve të Bashkuara kundër Sidës, kur themeloi një organizatë joqeveritare në shërbim të shëndetit në botë apo kur jepte leksione në Universitetin Harvard në Departamentin e Mjekësisë dhe Shëndetit Publik. Në videot që ka vënë në faqen YouTube Universiteti Dartmouth, Dr. Kim u thotë studentëve se pajisja me njohuri të gjera në shkollë do t’i ndihmojë të zgjidhin probleme të vështira. Ai është diplomuar në mjekësi dhe antropologji. Duke folur për filozofinë që sjell ai në Bankën Botërore, zoti Kim analizon sistemin shëndetësor amerikan duke u bërë thirrje zyrtarëve të përqendrohen në të dhëna dhe rezultate dhe të gjejnë zgjidhje origjinale: Kritikët thonë se Banka Botërore merret me çështje shumë më të gjera se sa shëndetësia dhe e kanë vënë në pikëpyetje përvojën e zotit Kim për të nxitur ekonominë globale në mënyrë që të përballojë koston e përmirësimit të arsimit, shëndetësisë dhe infrastrukturës. Një ekonomist thotë se Presidenti i Bankës Botërore duhet të ndryshojë kulturën feudale të institucionit dhe të përqendrohet në çështjet qendrore ekonomike. Por Anders Aslund i Institutit Peterson për Ekonominë Ndërkombëtare thotë se përvoja e zotit Kim si president i një universiteti mund t’i vlejë në këtë rast: Zyrtarët nuk zgjodhën kandidaten tjetër, ministren e financave të Nigerisë. Zonja Ngozi Okonjo-Iweala, që gëzon respekt të gjerë, thotë se përvoja e saj në bankë dhe në jetë do ta kishte bërë një udhëheqëse të fortë të institucionit më të madh të zhvillimit në botë: Një tjetër kandidat për postin e Presidentit të Bankës Botërore ishte një ekspert për zhvillimin dhe ish-ministri kolumbian i financave, Jose Antonio Ocampo.